Een van dié vier kandidate dalk nuwe hoofregter | Maroela Media
Een van dié vier kandidate dalk nuwe hoofregter
Die Konstitusionele Hof van Suid-Afrika (Foto: Stefan Schäfer, Lich – eie werk,via Wikemedia Commons)
Pres. Cyril Ramaphosa het vier moontlike kandidate vir oorweging van die pos van hoofregter aan die Regterlike Dienskommissie (RDK) en aan die leiers van politieke partye in die parlement voorgelê.
Mogoeng Mogoeng het vir tien jaar die land as hoofregter gedien voordat hy in Oktober die tuig neergelê het.
Die vier kandidate wat deur Ramaphosa vir die pos geïdentifiseer is, is Mbuyiseli Madlanga, regter van die Konstitusionele Hof, Mandisa Maya, regterpresident van die appèlhof, Dunston Mlambo, regterpresident van Gauteng, en adjunkhoofregter Raymond Zondo.
Die RDK sal nou onderhoude met die kandidate voer waarna Ramaphosa 'n finale besluit sal neem oor wie as hoofregter aangewys moet word.
Ramaphosa het in September versoek dat geskikte kandidate benoem moet word vir dié belangrike pos as hoof van die regstelsel van Suid-Afrika. Die benoemingsproses het op 1 Oktober gesluit waarna 'n kortlys van agt persone bekend gemaak is.
Suid-Afrikaners het tot 15 Oktober kans gehad om geskrewe beswaar aan te teken teen enige van die kandidate wat benoem is.
Daar was aanvanklik kommer uitgespreek oor die lys van kandidate vir die nuwe hoofregter nadat die Wes-Kaapse regterpresident, John Hlophe, en die openbare beskermer (OB), Busisiwe Mkhwebane, op die kortlys ingesluit is.
Hlophe kan dalk binnekort in 'n staat van beskuldiging geplaas word nadat die RDK hom aan growwe wangedrag skuldig bevind het. Dít terwyl Mkhwebane se geskiktheid as OB steeds deur die parlement ondersoek word.
Cyril Ramaphosa Mogoeng Mogoeng
'Hy is vir ons gegun,' sê pa ná Theuns Jordaan in sy slaap sterf
Covid-19: Vierde vlaag dalk minder erg
Moet ons nie maar ons name verander nie. Miskien het 'n Blanke dan 'n kans om ook genomineer te word
Mag die beste kandidaat gekeur word. Nie iemand wat ANC ideologie regbank toe bring nie. 'n Onafhanklike denker.
Hlophe of Mkhwebane is uitstekende nommerpas kandidate siende dat die Regering en Kie altyd die onbevoegstes en korrupstes aanstel in hoë of lae posisies.
Daar was nou al soveel uitgewysde sake in die Hooggeregshof en Appèlhof dat Mkhwebane nie bevoeg is vir haar pos nie.Hoelank wil die parlement nog wat ondersoek.